Document ID: 31981R0983

KOMISSION ASETUS (ETY) N:o 983/81,
annettu 8 päivänä huhtikuuta 1981,
jäädytetyn naudanlihan myymistä interventiovarastoista yhteisössä jalostettavaksi ennakolta kiinteästi vahvistettuun hintaan ja asetuksen (ETY) N:o 2182/77 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (), sellaisena kuin se on viimeksi muutettuna Kreikan liittymisasiakirjalla, ja erityisesti sen 7 artiklan 3 kohdan,
sekä katsoo, että
interventiotoimenpiteiden soveltaminen naudanliha-alalla johtaa merkittävien varastojen kertymiseen tietyissä jäsenvaltioissa,
nykyisessä markkinatilanteessa on tiettyjä mahdollisuuksia saada myytyä varastoituja lihoja, jotka on tarkoitettu yhteisössä jalostettavaksi,
tämä myynti olisi toteutettava komission asetuksessa (ETY) N:o 2173/79 () vahvistettujen sääntöjen mukaisesti sekä komission asetuksessa (ETY) N:o 1687/76 (), sellaisena kuin se on viimeksi muutettuna asetuksella (ETY) N:o 227/81 (), annettujen sääntöjen mukaisesti ja komission asetuksessa (ETY) N:o 2182/77 (), sellaisena kuin se on viimeksi muutettuna asetuksella (ETY) N:o 1026/78 (), annettujen sääntöjen mukaisesti säätämällä tiettyjä tarpeellisia poikkeussäännöksiä erityisesti kyseisten tuotteiden määräpaikan osalta,
asetuksen (ETY) N:o 2182/77 4 artiklan 1 kohdassa säädetään, että ennen myyntisopimuksen tekemistä ostaja asettaa tuotteiden jalostamisen takaavan vakuuden; saadun kokemuksen perusteella olisi säädettävä aikarajasta tämän vakuuden asettamiselle, jotta vältettäisiin toimijoiden myyntisopimuksen tekemisen viivyttäminen,
neuvoston asetuksessa (ETY) N:o 1055/77 () säädetään, että interventioelinten hallussaan pitämille tuotteille, jotka on varastoitu sen jäsenvaltion alueen ulkopuolelle, jonka interventioelimestä on kyse, voidaan vahvistaa erilaiset myyntihinnat kuin tälle alueelle varastoiduille tuotteille; komission asetuksessa (ETY) N:o 1805/77 () määritetään näiden tuotteiden myyntihintojen laskentatapa; sekaannusten välttämiseksi olisi tarkennettava, että tässä asetuksessa vahvistettuja hintoja ei sovelleta sellaisenaan näihin tuotteisiin,
olisi poikettava asetuksen (ETY) N:o 2173/79 2 artiklan 2 kohdan toisesta alakohdasta ottaen huomioon hallinnolliset vaikeudet, jotka tämän säännön soveltaminen aiheuttaa tietyissä jäsenvaltioissa, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Ajanjaksolla 13 päivästä huhtikuuta 15 päivään toukokuuta 1981 seuraavat määrät naudanliha-alan tuotteita saatetaan myyntiin niiden jalostamiseksi yhteisössä:
P noin 3 700 tonnia Saksan interventioelinten hallussaan pitämiä luullisia lihoja, joita on ostettu ennen 1 päivää marraskuuta 1980,
P noin 5 400 tonnia Italian interventioelinten hallussaan pitämiä luullisia lihoja, joita on ostettu ennen 1 päivää lokakuuta 1980,
P noin 3 000 tonnia Irlannin interventioelinten hallussaan pitämiä luuttomia lihoja, joita on ostettu ennen 1 päivää lokakuuta 1980,
P noin 2 000 tonnia Yhdistyneen kuningaskunnan interventioelinten hallussaan pitämiä luuttomia lihoja, joita on ostettu ennen 1 päivää lokakuuta 1980.
2. Edellä 1 kohdassa tarkoitetut interventioelimet myyvät ensisijaisesti lihat, jotka ovat olleet varastossa kauimmin.
3. Näihin lihoihin liittyvät hinnat, laadut ja määrät esitetään liitteessä I.
4. Myynti tapahtuu asetuksen (ETY) N:o 2173/79, asetuksen (ETY) N:o 1687/76, asetuksen (ETY) N:o 2182/77 ja tämän asetuksen säännösten mukaisesti.
5. Poiketen siitä, mitä asetuksen (ETY) N:o 2173/79 2 artiklan 2 kohdan toisessa alakohdassa säädetään ostohakemuksissa ei ilmoiteta varastoa tai varastoja, joissa hakemuksessa tarkoitetut tuotteet ovat varastoituna.
6. Asianomaiset saavat tuotteiden määriin ja varastointipaikkoihin liittyvää tietoa liitteessä II ilmoitetuista osoitteista.
2 artikla
1. Poiketen siitä, mitä asetuksen (ETY) N:o 2182/77 3 artiklan 1 ja 2 kohdassa säädetään:
a)
ostohakemus on voimassa ainoastaan, jos sen esittäjä on luonnollinen henkilö tai oikeushenkilö, joka on vähintään kahdentoista kuukauden ajan toiminut naudanliha-alan tuotteita valmistavassa teollisuudessa ja joka on kirjattu jonkun jäsenvaltion julkiseen rekisteriin;
b)
ostohakemukseen on liitettävä:
P hakijan kirjallinen sitoumus jalostaa ostetut lihat asetuksen (ETY) N:o 2182/77 5 artiklan 1 kohdassa tarkoitetussa määräajassa,
P tarkka selvitys laitoksesta tai laitoksista, jossa ostetut lihat jalostetaan.
2. Edellä 1 kohdassa tarkoitetut hakijat voivat antaa edustajalle tehtäväksi ostamiensa tuotteiden toimituksen hyväksymisen. Tällöin edustaja esittää edustamiensa hakijoiden ostohakemukset.
3. Edellä tarkoitetut ostajat ja edustajat saattavat ajan tasalle kirjanpidon, josta voidaan todeta tuotteiden määräpaikka ja käyttötarkoitus, erityisesti ostettujen ja jalostettujen tuotteiden määrien vastaavuuden varmistamiseksi.
3 artikla
Korvataan asetuksen (ETY) N:o 2182/77 4 artiklan 1 kohdan ensimmäinen alakohta seuraavasti:
"1. Tuotteiden jalostamisen takaamiseksi tarkoitetun vakuuden maksaa 3 artiklassa tarkoitettu ostaja sen jäsenvaltion, jossa jalostus tapahtuu, toimivaltaiselle viranomaiselle ennen sopimuksen tekemistä tai viimeistään kahden viikon kuluessa ostohakemuksen tai -tarjouksen jättämisestä. Vakuus asetetaan tämän jäsenvaltion kansallisessa valuutassa."
4 artikla
Asetuksen (ETY) N:o 2182/77 4 artiklan 1 kohdassa säädetty vakuus vahvistetaan:
P 40 ecuun 100 kilogrammaa luullista lihaa kohti
P 40 ecuun 100 kilogrammaa luutonta lihaa kohti.
5 artikla
Tämä asetus tulee voimaan 13 päivänä huhtikuuta 1981.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä huhtikuuta 1981.

Labels: 3
2
17